- Hindi News
- National
- फर्जी दस्तावेजों से चार वर्ष तक मनरेगा मेट की नौकरी करने का आरोप, केस दर्ज
फर्जी दस्तावेजों से चार वर्ष तक मनरेगा मेट की नौकरी करने का आरोप, केस दर्ज
टिब्बी| पुलिसने फर्जी दस्तावेज पेश कर मनरेगा में मेट पद पर कार्य कर धोखाधड़ी करने के आरोप में एक युवक के खिलाफ केस दर्ज किया है। मसानी निवासी मोहन सिंह पुत्र मुखत्यार सिंह कुम्हार सिख ने इस्तगासे में बताया कि गांव के ही फलकशेर पुत्र लाल खां ने अपने ही नाम के पीरकामड़िया निवासी फलकशेर पुत्र मोहम्मद खां के कक्षा 10वीं उत्तीर्ण के दस्तावेज ग्राम पंचायत में पेश कर धोखाधड़ी पूर्वक मनरेगा में मेट पद पर वर्ष 2010 से 2014 तक चार वर्ष लगातार कार्य किया। परिवाद में बताया कि धोखाधड़ी करने वाला युवक अशिक्षित हैं। पुलिस ने मामला दर्ज कर जांच शुरू की। वहीं संगरिया की ग्राम पंचायत भाखरांवाली ढाबां में मनरेगा कार्य पर अनियमितताएं पाए जाने पर बीडीओ हरिराम चौहान ने मेटों को निलंबित करने के आदेश दिए हैं। चौहान ने बताया कि गांव पंचायत भाखरांवाली में कच्चा रास्ता सुदृढ़ीकरण संतपुरा रोड से बृजलाल मूंड की ढाणी की ओर चल रहे कार्य पर कार्यरत मेट बगड़ावत सिंह को ढाबां में 5 बीजीपी पर चल रहे कार्य में मेट पवन कुमार, रामस्वरूप माया देवी के कार्य में अनियमितताएं पाए जाने पर आगामी आदेशों तक कार्य से हटाने के निर्देश दिए गए हैं।
tgl_Latn sot_Latn hin_Deva hin_Deva hin_Deva